| *Hyla arborea* |
| --- |
| *Hyla arborea* |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Amphibia |
| Orde: | Anura |
| Familia: | Hylidae |
| Xénero: | *Hyla* |
| Especie: | *H. arborea* |

 |
| Nome binomial |
| *Hyla arborea*Linnaeus, 1758 |
| Mapa de distribución. As poboacións ibéricas representdas no mapa considérase actualmente que pertencen á especie H. molleri.Mapa de distribución. As poboacións ibéricas representdas no mapa considérase actualmente que pertencen á especie *H. molleri*.Mapa de distribución. As poboacións ibéricas representdas no mapa considérase actualmente que pertencen á especie *H. molleri*. |

A ***Hyla arborea*** é unha pequena ra do xénero *Hyla*, da familia dos hílidos (*Hylidae*), duns 4,5 a 5 cm de lonxitude, cor verde, hábitos arborícolas e que se alimenta de insectos.

Pode verse en días húmidos e nubrados, porén, atinxe os niveis máximos de actividade durante a noite.

Historicamente as relas foron utilizadas como barómetros biolóxicos, debido ao feito de comezaren os machos a croar ao sentiren a proximidade da chuvia.

Esta ra é o representante por excelencia dos hílidos en Europa, distribuíndose pola Europa central e meridional (agás a península Ibérica), estendéndose polo leste até o Cáucaso e Asia occidental.

Características
---------------

É un anfibio de pequeno tamaño, de non máis de 5 cm de lonxitude. Presenta un corpo ovalado, algo repoludo, coa cabeza ancha e os ollos grandes e prominentes, de iris dourado.

Facilmente recoñecíbel pola intensa cor verde brillante, aínda que, dependendo da subespecie, temperatura ou humidade relativa ou o seu contorno, a súa cor pode variar entre as tonalidades verde escura a verde intensa, pasando pola cincenta, parda e amarela, ás veces con manchas. Ao longo dos flancos presentan unhas liñas irregulares de cor que vai da parda á negra.

As súas extremidades son esveltas, e nas puntas dos dedos teñen ventosas, adaptadas aos seus hábitos gabeadores, que lles permiten agatuñar facilmente pola vexetación e manterse sobre as follas máis lustrosas, sendo este un dos caracteres que as separan das ras típicas, de fortes ancas traseiras adaptadas ao salto.

O macho presenta un gran saco vocal que infla debaixo da mandíbula ao realizar a súa chamada e desenvolve durante o período nupcial pequenas rugosidades no primeiro dedo das extremidades anteriores que lle axudarán a suxeitarse á femia durante o amplexo.

Hábitat e distribución
----------------------

Vive en territorios con auga permanente, onde abunda a vexetación, nas marxes de pozas, lagoas ou ríos de correntes lentas. Frecuenta preferibelmente árbores, matogueiras e outras vexetacións densas que lle permitan agocharse, e que ademais estean próximas á auga.

É de actividade principalmente crepuscular e nocturna.

Presente nas zonas mediterráneas europeas, está amplamente distribuída por Europa, desde Ucraína e Belarús, até os Balcáns, Creta, Italia, Benelux e Francia.

Na península Ibérica substitúea a especie *Hyla molleri*, que anteriormente era considerada unha subespecie dentro de *H. arborea*.

Reprodución
-----------

Macho de *Hyla arborea* croando.
O período reprodutor desta ra comeza coa primavera, utilizando pozas ou ribeiras fluviais de augas doces e con abundante vexetación.

Os machos atraen as femias co seu potente canto, inchando o saco vocal que chega a adquirir un tamaño maior có da cabeza.

Coma no resto de especies de ras, o apareamento ten lugar unha vez que o macho consegue atraer unha femia coa súa chamada, e durante a noite. A femia deposita paquetes con ao redor de 1.000 ovos, que son fecundados externamente polo macho durante o denominado amplexo axilar.

Notas
-----

1. ↑  "*Hyla arborea*". *Lista Vermella de especies ameazadas.* (en inglés). Unión Internacional para a Conservación da Natureza. 2008.
2. ↑  Masó e Pijoan (2011).
3. ↑  Stock *et al.* (2008).
4. ↑  Carretero *et al.* (2010).
5. ↑  Speybroeck *et al.* (2010).
6. ↑  Rivera *et al.* (2011).
7. ↑  Frost (2010).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Hyla arborea Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Hyla arborea*** |

### Bibliografía

* Carretero, M.A.; E. Ayllón, e G. Llorente (2010). "Lista patrón de los anfibios y reptiles de España". *Asoc. Herpetol. Esp. Mus. Cienc. Nat. Madrid*.
* Frost, Darrel R. "Amphibian Species of the World: an Online Reference. Version 5.4 (8 April 2010)" (en inglés). American Museum of Natural History, New York, USA.
* Masó, A. e M. Pijoan (2011). *Anfibios y reptiles de la península ibérica, Baleares y Canarias*. Barcelona: Omega. p. 848. ISBN 978-84-282-1368-4.
* Speybroeck, J.; W. Beukema & P. A. Crochet (2010). "A tentative species list of the European herpetofauna (Amphibia and Reptilia) —an update". *Zootaxa* (2492): 1–27.
* Stöck, M.; S. Dubey, C. Klütsch, S. N. Litvinchuk, U. Scheidt & N. Perrin (2008). "Mitochondrial and nuclear phylogeny of circum-Mediterranean tree frogs from the *Hyla arborea* group". *Mol. Phyl. Evol.* (en inglés) (49): 1019–1024.

### Outros artigos

* Catálogo galego de especies ameazadas
* Anuros
* Rela
* *Hyla meridionalis*

### Ligazóns externas

* Vídeos y descripción de la Hyla arborea en la fauna ibérica
* Márquez, Rafael (2002). "Hyla arborea(Linnaeus, 1758) Ranita de San Antón" (PDF). En Pleguezuelos, Juan M.; Márquez, Rafael; Lizana, Miguel. *Atlas y libro rojo de los anfibios y reptiles de España* (en castelán). Madrid: Organismo Autónomo de Parques Nacionales. pp. 114–116. ISBN 9788480144506. OCLC 434332885.

|  |  |
| --- | --- |
| Control de autoridades | 
* Wd: Q2142057
* GEC: 0138199
* GND: 4166888-1
* MAG: 2911173322

 |

|  |  |
| --- | --- |
| Identificadores taxonómicos | 
* Amphibiaweb: 718
* BioLib: 327
* DORIS: 5005
* Dyntaxa: 100069
* EOL: 332925
* EPPO: HYLIAR
* FE: 177887
* FE-New: ID
* GBIF: 2427573
* iNaturalist: 424147
* IRMNG: 10231592
* ITIS: 662424
* IUCN: 10351
* NBN: NHMSYS0000080165
* NCBI: 121869
* Soortenregister: 139980
* TAXREF: 281
* uBio: 4802185

 |

|  |  |
| --- | --- |
| Identificadores | 
* UMLS: C1058743

 |